CELEX: 62019CA0801
Language: sk
Date: 2020-12-17 00:00:00
Title: Vec C-801/19: Rozsudok Súdneho dvora (ôsma komora) zo 17. decembra 2020 (návrh na začatie prejudiciálneho konania, ktorý podal Upravni sud u Zagrebu – Chorvátsko) – FRANCK d.d. Zagreb/Ministarstvo financija Republike Hrvatske Samostalni sektor za drugostupanjski upravni postupak (Návrh na začatie prejudiciálneho konania – Daň z pridanej hodnoty (DPH) – Smernica 2006/112/ES – Oslobodenia od dane – Článok 135 ods. 1 písm. b) a d) – Pojmy „poskytovanie úverov“ a „iné obchodovateľné nástroje“ – Komplexné transakcie – Hlavné plnenie – Poskytnutie finančných prostriedkov za poplatok – Prevod zmenky na faktoringovú spoločnosť a získaných peňazí na vystaviteľa zmenky)

22.2.2021   
            
            
               SK
            
            
               Úradný vestník Európskej únie
            
            
               C 62/8
            
         
      Rozsudok Súdneho dvora (ôsma komora) zo 17. decembra 2020 (návrh na začatie prejudiciálneho konania, ktorý podal Upravni sud u Zagrebu – Chorvátsko) – FRANCK d.d. Zagreb/Ministarstvo financija Republike Hrvatske Samostalni sektor za drugostupanjski upravni postupak
      (Vec C-801/19) (1)
      
      (Návrh na začatie prejudiciálneho konania - Daň z pridanej hodnoty (DPH) - Smernica 2006/112/ES - Oslobodenia od dane - Článok 135 ods. 1 písm. b) a d) - Pojmy „poskytovanie úverov“ a „iné obchodovateľné nástroje“ - Komplexné transakcie - Hlavné plnenie - Poskytnutie finančných prostriedkov za poplatok - Prevod zmenky na faktoringovú spoločnosť a získaných peňazí na vystaviteľa zmenky)
      (2021/C 62/08)
      Jazyk konania: chorvátčina
      
         Vnútroštátny súd, ktorý podal návrh na začatie prejudiciálneho konania
      
      Upravni sud u Zagrebu
      
         Účastníci konania pred vnútroštátnym súdom
      
      
         Žalobkyňa: FRANCK d.d. Zagreb
      
         Žalovaná: Ministarstvo financija Republike Hrvatske Samostalni sektor za drugostupanjski upravni postupak
      
         Výrok rozsudku
      
      Článok 135 ods. 1 písm. b) a d) smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že oslobodenie od dane z pridanej hodnoty (DPH), ktoré tieto ustanovenia upravujú so zreteľom na poskytovanie úverov a transakcie týkajúce sa iných obchodovateľných nástrojov, sa uplatní na transakciu, ktorá spočíva v tom, že zdaniteľná osoba poskytne druhej zdaniteľnej osobe za poplatok finančné prostriedky získané od faktoringovej spoločnosti v dôsledku toho, že na túto spoločnosť previedla zmenku vystavenú druhou zdaniteľnou osobou, pričom prvá zdaniteľná osoba ručí za to, že uvedená zmenka bude danej faktoringovej spoločnosti uhradená v okamihu jej splatnosti.
      
         (1)  Ú. v. EÚ C 27, 27.1.2020.